|  |
| --- |
|  |
|  |
|  |

**PAGRINDINĖS SKATINAMOSIOS FINANSINĖS PRIEMONĖS**

**„PASKOLOS LABIAUSIAI NUO COVID-19 NUKENTĖJUSIEMS VERSLAMS“ SĄLYGOS**

**1. ĮVADINĖ INFORMACIJA**

* 1. **Kvietimo tikslas**

Organizuojamu kvietimu siekiama sudaryti sutartis su skatinamosios finansinės priemonės „Paskolos labiausiai nuo COVID-19 nukentėjusiems verslams“ (toliau – Priemonė) finansų tarpininkais (toliau – FT), kurie, atlikdami šiose sąlygose nustatytas veiklas, įgyvendins Priemonę.

* 1. **Priemonės aplinka ir tikslai**

2009 m. balandžio 7 d. tarp Lietuvos Respublikos finansų ministerijos (toliau – FM), Lietuvos Respublikos ūkio ministerijos ir „Invegos“ buvo pasirašyta Finansavimo sutartis, kuria buvo įsteigtas kontroliuojantysis fondas „INVEGOS fondas“ (toliau – INVEGOS fondas). Pagal šią sutartį INVEGOS fondo valdytoja paskirta „Invega“.

Lietuvos Respublikos Vyriausybė 2018 m. spalio 17 d. „Invegai“ suteikė nacionalinės plėtros įstaigos statusą, o nuo 2018 m. gruodžio 3 d. Lietuvos banko priežiūros tarnybos sprendimu „Invega“ yra įtraukta į Nacionalinės plėtros įstaigų (toliau – NPĮ) sąrašą. „Invega“ įgyvendina skatinamąsias finansines priemones, finansuojamas Lietuvos Respublikos valstybės biudžeto lėšomis.

Priemonė įgyvendinama pagal Ekonomikos skatinimo ir koronaviruso COVID-19 plitimo sukeltų pasekmių mažinimo priemonių plano, kuriam pritarta Lietuvos Respublikos Vyriausybės 2020 m. kovo 16 d. pasitarimo protokolu Nr. 14, 3 tikslą „Padėti verslui išsaugoti likvidumą“ ir 4 tikslą „Skatinti ekonomiką“.

Pagrindinis Priemonės tikslas yra dėl COVID-19 protrūkio su sunkumais susiduriančioms įmonėms (išskyrus valstybės ir savivaldybių įmones ir įmones, kuriose 25 procentus ir daugiau įmonės akcijų, pajų ar kitokių dalyvavimą įmonės kapitale žyminčių kapitalo dalių arba 25 procentus ir daugiau įmonės dalyvių balsų tiesiogiai ar netiesiogiai (pagal balsavimo sutartį, balsavimo teisės perleidimo sutartį, įgaliojimą ir pan.) atskirai arba kartu turi valstybė ir (ar) savivaldybė) ir verslininkams, kaip jie apibrėžti Lietuvos Respublikos smulkiojo ir vidutinio verslo plėtros įstatyme, kuriose dirba ne daugiau kaip 249 darbuotojų (toliau – Verslo subjektai) suteikti finansavimą paskolų forma, kad Verslo subjektai galėtų susimokėti už savo būtinąsias išlaidas.

Priemonei įgyvendinti skirta iki 50 mln. Eur Lietuvos Respublikos valstybės biudžeto lėšų. Priemonei skirta lėšų suma gali būti didinama arba mažinama, atsižvelgiant į rinkos poreikį.

**1.3. Reglamentuojantys teisės aktai:**

**Europos Sąjungos (toliau – ES) teisės aktai ir gairės:**

- 2020 m. kovo 19 d. Europos Komisijos komunikatas dėl Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos (toliau – Komunikatas);

**Nacionaliniai teisės aktai ir dokumentai:**

- Lietuvos Respublikos smulkiojo ir vidutinio verslo plėtros įstatymas (toliau – SVV įstatymas);

- Lietuvos Respublikos nacionalinių plėtros įstaigų įstatymas;

- Lietuvos Respublikos civilinis kodeksas;

- Lietuvos Respublikos Vyriausybės 2018 m. rugsėjo 12 d. nutarimas Nr. 910 „Dėl skatinamųjų finansinių priemonių, finansuojamų iš Lietuvos Respublikos valstybės biudžeto lėšomis, įgyvendinimo taisyklių patvirtinimo“;

- Lietuvos Respublikos Vyriausybės 2001 m. liepos 11 d. nutarimas Nr. 887 „Dėl uždarosios akcinės bendrovės „Investicijų ir verslo garantijos“ veiklos;

- Lietuvos Respublikos Vyriausybės 2020 m. kovo 14 d. nutarimas Nr. 207 „Dėl karantino Lietuvos Respublikos teritorijoje paskelbimo“;

- Lietuvos Respublikos ekonomikos ir inovacijų ministro XXXX m. \_\_\_\_\_\_ X d. įsakymu Nr. XX „Dėl skatinamosios finansinės priemonės „Paskolos labiausiai nuo COVID-19 nukentėjusioms įmonėms“ schemos patvirtinimo“ patvirtinta Paskolos labiausiai nuo COVID-19 nukentėjusioms įmonėms schema (XX, XXXX-XX-XX, Nr. XX) (toliau – Paskolos labiausiai nuo COVID-19 nukentėjusioms įmonėms schema);

- kiti Priemonei taikytini teisės aktai, taisyklės, rekomendacijos, gairės ir jų pakeitimai.

**2.** **SUTARTIES DĖL PRIEMONĖS ĮGYVENDINIMO OBJEKTAS**

**2.1. Sudaromos** **Priemonės Sutarties objekto aprašymas[[1]](#footnote-1):**

Priemonė bus įgyvendinama tik Lietuvos Respublikos valstybės biudžeto lėšomis, t. y. įgyvendindami Priemonę, atrinkti FT prie Priemonės lėšų neturės prisidėti nuosavomis lėšomis.

Už Priemonės valdymo paslaugų teikimą FT mokamas valdymo mokestis.

**2.2. Pagrindinės sąvokos ir sąlygos**

|  |  |
| --- | --- |
| **Priemonės pavadinimas** | „Paskolos labiausiai nuo COVID-19 nukentėjusiems verslams“ |
| **Sutartis** | Sutartis, pasirašyta „Invegos“ su atrinktu FT |
| **Paskola** | FT Paskolos gavėjui iš Priemonės lėšų suteikta apyvartinė paskola |
| **Nuosavas (privatus) indėlis** | FT prie Paskolų neturi prisidėti savo lėšomis |
| **Paskolos rizika** | FT neprisiima Paskolų nuostolio rizikos |
| **Paskolų gavėjai** | Paskolos teikiamos įmonėms (išskyrus valstybės ir savivaldybių įmones ir įmones, kuriose 25 procentus ir daugiau įmonės akcijų, pajų ar kitokių dalyvavimą įmonės kapitale žyminčių kapitalo dalių arba 25 procentus ir daugiau įmonės dalyvių balsų tiesiogiai ar netiesiogiai (pagal balsavimo sutartį, balsavimo teisės perleidimo sutartį, įgaliojimą ir pan.) atskirai arba kartu turi valstybė ir (ar) savivaldybė) ir verslininkams, kaip jie apibrėžti Lietuvos Respublikos smulkiojo ir vidutinio verslo plėtros įstatyme, kuriose dirba ne daugiau kaip 250 darbuotojų (toliau – Verslo subjektai) |
| **FT** | Finansų įstaiga, teikianti paskolas verslui, kurios paskutinių arba prieš tai ėjusių (tuo atveju, jei paskutinių finansinių metų ataskaitų rinkinys dar nebaigtas audituoti) finansinių metų metinių finansinių ataskaitų rinkinys buvo audituotas |
| **Paskolos administravimo mokesčiai** | Visi Paskolos gavėjo FT mokami Paskolos administravimo mokesčiai negali būti didesni nei 2 proc. nuo Paskolos gavėjui priskaičiuotos išmokėti sumos, bet bendra Paskolos administravimo mokesčių suma, kurią iš viso Paskolos gavėjas turi sumokėti už Paskolą negali būti mažesnė kaip 130 EUR ir didesnė kaip 1300 EUR.  Paskolos lėšos gali būti naudojamos administravimo mokesčiams mokėti. Paskolos administravimo mokesčiai FT sumokami, kai Paskolos gavėjui pervedama Paskolos dalis |
| **Atsakomybė už tinkamą Paskolos panaudojimą** | Už tinkamą Paskolos panaudojimą atsakingas Paskolos gavėjas |
| **Nefinansuotinų Verslo subjektų ir išlaidų kriterijai** | 1. Verslo subjektai, kurie 2019 m. gruodžio 31 d. buvo sunkumų patiriančios įmonės, kaip apibrėžta Bendrajame bendrosios išimties reglamente (ES) Nr. 651/2014 2 str. 18 dalyje.  2. Verslo subjektai, vykdantys grynai finansinę veiklą, kai šios veiklos vykdomos kaip finansinių investicijų veikla (išskyrus kai šie Verslo subjektai vysto finansines technologijas). Finansinės technologijos (angl. FinTech) – tai technologijomis pagrįstos finansinės inovacijos, padedančios kurti naujus verslo modelius, veiklos programas, procesus ir produktus. Šios inovacijos turi reikšmingą poveikį finansų rinkoms, institucijoms ir finansinėms paslaugoms.  3. Verslo subjektai tiesiogiai veikiantys ginklų ir šaudmenų, tabako ir tabako gaminių bei distiliuotų alkoholinių gėrimų gamybos, perdirbimo bei prekybos sektoriuose;  4. Finansavimas būtų skirtas investicijoms į įmones, užsiimančias azartinių lošimų organizavimu;  5. Finansavimas skirtas dividendams išsimokėti, akcininkų paskoloms grąžinti ar suteikti, panaudotas įmonės įstatiniam kapitalui mažinti, turimų įsipareigojimų perfinansavimui |
| **Paskolos turi atitikti šias sąlygas (toliau – Tinkamumo sąlygos)** | 1. Paskolos gavėjo tinkamumo sąlygas; 2. Paskolų tinkamumo sąlygas; |
| **Paskolos gavėjo tinkamumo sąlygos** | 1. Paskola teikiamas Verslo subjektui.   2. Paskolos gavėjas turi veikti Lietuvos Respublikoje. Paskolos gavėjas laikomas veikiančiu Lietuvos Respublikoje tuo atveju, jei jis kuria darbo vietas Lietuvos Respublikoje ir (arba) nuo savo vykdomos veiklos moka mokesčius arba Valstybinio socialinio draudimo fondo valdybos prie Socialinės apsaugos ir darbo ministerijos įmokas į Lietuvos Respublikos biudžetą.  3. Paskolos gali būti teikiamos Paskolų gavėjams, kurie atitinka šiuos kriterijus:   1. Paskolų gavėjai, kurie 2019 m. gruodžio 31 d. nebuvo laikomi sunkumų patiriančiais (kaip apibrėžta Bendrajame bendrosios išimties reglamente), ir 2. Paskolų gavėjai 2020 m. dėl COVID-19 protrūkio patyrė sunkumų. Laikoma, kad Paskolos gavėjas patyrė sunkumų, jei jo apyvarta dėl COVID-19 protrūkio sumažėjo ne mažiau kaip 60 proc. Sumažėjusi apyvarta vertinama:    1. Paskolų gavėjų, kurie pradėjo veikti vėliau nei 2019 m. sausio 1 d. atveju, imant laikotarpio nuo Paskolos gavėjo įsistiegimo iki 2020 m. kovo 1 d. mėnesio apyvartos vidurkį ir lyginant su Paskolos gavėjo pateikta vidutine mėnesio apyvarta po 2020 m. kovo 16 d., skaičiuojant pasirinktinai dienomis, mėnesiais, ketvirčiais.    2. Paskolų gavėjų, kurie pradėjo veikti anksčiau nei 2019 m. sausio 1 d. atveju, lyginant praeitų ir einamųjų metų mėnesio apyvartos vidurkį už tą patį laikotarpį (pvz., lyginant 2019 metų kovo mėnesio apyvartą su 2020 metų kovo mėnesio apyvarta), skaičiuojant pasirinktinai dienomis, mėnesiais, ketvirčiais.   Sumažėjusi apyvarta vertinama pagal Paskolos gavėjo pateiktą paaiškinimą.  Esant poreikiui šis vertinimo kriterijaus išaiškinimas gali būti keičiamas.   1. Paskolų gavėjai yra įtraukti Valstybinės mokesčių inspekcijos prie Lietuvos Respublikos finansų ministerijos mokesčių mokėtojų sąrašą, kurie nuo kovo 16 d. iki ekstremalios situacijos pabaigos ir dar du mėnesius po jos, yra automatiškai, be jokio prašymo atleidžiami nuo delspinigių ir nevykdomas jų mokesčių išieškojimas (<https://www.vmi.lt/cms/informacija-verslui-del-covid-19>) (šis kriterijus netaikomas fiziniams asmenims veikiantiems pagal verslo liudijimą). 2. Paskolų gavėjai yra išlaikę bent 70 proc. darbuotojų lyginant su Paskolos gavėjo darbuotojų skaičiumi buvusiu 2020-03-01. 3. Paskolos gavėjui nėra taikomos Lietuvos Respublikos juridinių asmenų nemokumo įstatymo nuostatos.   Atitikimas reikalavimas vertinamas prieš priimant sprendimą dėl Paskolos suteikimo |
| **Paskolų tinkamumo sąlygos** | Paskolos, skirtos minimaliems Paskolos gavėjo mėnesiniams mokėjimams (darbuotojų darbo užmokesčiui, nekilnojamo turto nuomai, komunalinėms išlaidoms, Paskolos administravimo mokesčiams ir kitoms būtinosioms Paskolos gavėjo išlaidoms) padengti.   1. Paskolų trukmė: Paskolos gali būti teikiamos ne ilgesniam kaip 24 mėnesių laikotarpiui. Paskolos sutarties terminas gali būti pratęstas, tačiau bet kuriuo atveju Paskolos sutarties terminas negali būti ilgesnis nei 36 mėnesiai, terminą skaičiuojant nuo pradinės Paskolos sutarties sudarymo dienos. 2. Didžiausia Paskolos suma – ne didesnė suma nei nurodyta skiltyje „Didžiausia paskolos suma vienam Paskolos gavėjui“. 3. Paskola turi būti išmokėta iki 2020-07-31.Terminas gali būti pratęstas, atsižvelgiant į ekonominę situaciją rinkoje |
| **Paskolų valiuta** | Visos sumos išreikštos eurais. Visi mokėjimai pagal Sutartį atliekami eurais. Pasikeitus valiutai – nauja nacionaline valiuta ir (ar) eurais |
| **Didžiausia paskolos suma vienam Paskolos gavėjui** | Didžiausia Paskolos suma apskaičiuojama laikantis šių nuostatų:   1. Paskolos suma turi neviršyti dvigubos Paskolos gavėjo darbuotojams priskaitytos darbo užmokesčio su mokesčiais sumos per metus. Jei paskolos gavėjas veiklą vykdė 2019 m. ir anksčiau, darbo užmokesčio su mokesčiais suma nustatoma pagal 2019 m. faktinius duomenis. Tais atvejais, kai paskolos gavėjas pradėjo veiklą po 2019 m. sausio 1 d., paskolos suma negali viršyti numatomos darbo užmokesčio su mokesčiais sumos, priskaitytos per pirmuosius dvejus jo veiklos metus, arba 2. Paskolos suma turi neviršyti 25 procentų Paskolos gavėjo 2019 m. metinės apyvartos, arba 3. Paskolos suma gali būti ir didesnė, nei nustatyta 1 ir 2 punktuose, jei atitinkamą jos dydį Paskolos gavėjas pagrindžia būtinumu baigti planuotas investicijas, įvykdyti sudarytas sutartis, išsaugoti darbo vietas, atsiskaityti su tiekėjais, subrangovais ir (ar) yra poreikis skirti lėšas kitoms veiklai tęsti būtinoms reikmėms nuo Paskolos suteikimo per ateinančius 18 mėnesių.   4. Bet kuriuo atveju Paskolos suma negali viršyti 100 000 eurų. Vienam Paskolos gavėjui iš Priemonės lėšų gali būti suteikiama viena Paskola |
| **Valstybės pagalbos teikimas** | Paskolų Verslo subjektams teikimas iš Priemonės lėšų palankesnėmis sąlygomis yra valstybėspagalba Paskolos gavėjui, teikiama pagal Komunikatą ir Priemonės schemą |
| **Suteiktos valstybės pagalbos registravimas** | „Invega“ yra atsakinga už suteiktos valstybės pagalbos Paskolos gavėjui registravimą Valstybės pagalbos ir nereikšmingos pagalbos registre |
| **Priemonės lėšų išmokėjimas FT** | Priemonės lėšos FT pervedamos dalimis. Pirma dalis išmokama pagal FT prašymą (prašyme FT turi nurodyti, kiek jis planuoja suteikti Paskolų per 1 mėnesį), bet ne daugiau kaip 1 000 000 EUR. Antra (ir vėlesnės) Priemonės lėšų dalis pervedama FT, kai FT išmoka Paskolos gavėjams ne mažiau kaip 70 proc. bendros ankstesniais mokėjimais FT pervestos sumos. Lėšos FT išmokamos ne vėliau kaip per 5 d. d. nuo FT prašymo išmokėti lėšas pagal Priemonę pateikimo dienos.  FT įsipareigoja grąžinti nepanaudotas Priemonės lėšas jei per 1 (vieną) mėnesį po Sutarties sudarymo dienos arba 1 mėnesį bet kuriuo Priemonės įgyvendinimo laikotarpiu neišduoda nei vienos Paskolos. Nepanaudos Priemonės lėšos apskaičiuojamos iš FT pervestos sumos atėmus suteiktų Paskolų sumą |
| **Informacijos apie gautą Verslo subjekto prašymą suteikti Paskolą ir Paskolos išdavimą pateikimas** | FT, gavęs Verslo subjekto prašymą suteikti Paskolą, negali suteikti Paskolos nepatikrinęs Verslo subjekto statuso Invegos nurodytoje duomenų bazėje apie Priemonės Paskolos gavėjus (toliau – Duomenų bazė) kurioje registruojami Paskolų gavėjai pagal Priemonę. Jei Verslo subjektas nėra gavęs Paskolos pagal Priemonę ir Duomenų bazėje nėra informacijos apie Verslo subjekto prašymą išduoti Paskolą ar Verslo subjektui suteiktą Paskolą pagal Priemonę, tuomet FT informaciją apie Verslo subjektą ir prašomos Paskolos dydį suveda į Duomenų bazę. Jei Duomenų bazėje yra informacija, kad Verslo subjektas pateikė prašymą FT ar, kad Paskolos gavėjas yra gavęs Paskolą pagal Priemonę, FT negali priimti Verslo subjekto prašymo suteikti Paskolą ir negali suteikti Paskolos.  FT, priėmęs sprendimą suteikti Paskolą, papildo Duomenų bazę informacija apie suteiktą Paskolą. Tuo atveju, kai FT priima sprendimą Verslo subjektui nesuteikti Paskolos, šia informacija taip pat papildo Duomenų bazę |
| **Paskolos mokėjimo dalies apskaičiavimo ir išmokėjimo Paskolos gavėjui tvarka** | Paskolos teikiamos už laikotarpiu nuo 2020-03-16 iki 2020-07-31 patirtas išlaidas ir planuojamas patirti išlaidas.  Jei Paskolos gavėjas paskolos sutartį su FT pasirašė iki 2020-05-16 (imtinai), paskola išmokama dviem mokėjimais: pirma dalis – už laikotarpį nuo 2020-03-16 iki 2020-05-31, antra dalis išmokama birželio pradžioje – už laikotarpį nuo 2020-06-01 iki 2020-07-31. Paskolos gavėjas gali atsisakyti antros paskolos dalies.  Jei Paskolos gavėjas paskolos sutartį su FT pasirašė po 2020-05-17, paskola išmokama vienu mokėjimu už laikotarpį nuo 2020-05-01 iki 2020-07-31.Paskolų išmokėjimo datos gali keistis, atsižvelgiant į situaciją rinkoje.  Paskolos dalys mokamos pagal INVEGOS nurodytą metodiką (Sutarties priedas): paskolos išmokėjimas turi atitikti konkrečios įmonės situaciją, t. y. jis skiriamas tik minimaliems mėnesiniams mokėjimams (darbuotojų darbo užmokesčiui, nekilnojamo turto nuomai, komunalinėms išlaidoms, Paskolos administravimo mokesčiams ir kitoms būtinosioms išlaidoms) padengti.  Paskolos dalis gali būti išmokėta, jei:   * Paskolos gavėjas yra išlaikęs mažiausiai 70 proc. darbuotojų lyginant su situacija 2020-03-01 (tikrinami bet kurios dienos, ne anksčiau nei 5 d. d. iki lėšų pervedimo Paskolos gavėjui) ir * Paskolos gavėjui nėra taikomos Lietuvos Respublikos juridinių asmenų nemokumo įstatymo nuostatos.   Paskolos gavėjo atitikimą šioms sąlygoms vertina FT |
| **Paskolos grąžinimas** | Paskola pradedama grąžinti po paskutinės Paskolos dalies išmokėjimo praėjus 3 mėn. pagal Paskolos sutartyje nurodytą grafiką |
| **Paskolų užtikrinimo priemonės** | Paskolų užtikrinimo priemonės iš Priemonės suteiktoms Paskoloms netaikomos |
| **Tinkamumo laikotarpis** | FT paskolų sutartis su Paskolų gavėjais gali pasirašyti ir Paskolas išmokėti iki 2020 m. liepos 31 d. (terminas gali būti pratęstas atsižvelgiant į situaciją rinkoje) |
| **Paskolų teikimo kaina Paskolų gavėjams** | Fiksuota palūkanų norma Paskoloms priklausomai nuo Paskolos trukmės yra:   |  |  | | --- | --- | | Paskolos trukmė iki 12 mėnesių (imtinai) | Paskolos trukmė nuo 13 mėnesių iki 36 mėnesių (imtinai) | | 0,1 proc. | 0,19 proc. |   Skaičiuojant palūkanas, laikoma, kad metai turi 360 dienų, o mėnuo – 30 dienų |
| **Grąžintų Paskolų lėšų ir gautų Paskolų palūkanų iš Paskolų gavėjų grąžinimo „Invegai“ tvarka** | FT pagal Paskolas sugrąžintas lėšas iš Paskolos gavėjo (Paskolos grąžinimus ir Paskolos palūkanas) kartą per mėnesį perveda į INVEGOS fondo sąskaitą ne vėliau kaip iki sekančio kalendorinio mėnesio 15 d. |
| **Probleminių Paskolų administravimas** | Paskola laikoma Problemine tada, kai Paskolos gavėjas nesugeba vykdyti finansinių įsipareigojimų pagal Paskolos sutartį, t. y.:   1. Paskolos gavėjui iškeliama bankroto byla;   ir (arba)  2. Paskolos gavėjas ne mažiau kaip 90 (devyniasdešimt) kalendorinių dienų neįvykdo finansinių įsipareigojimų pagal Paskolos sutartį (t. y. negrąžina Paskolos dalies ir (ar) nesumoka palūkanų).  FT reikalavimo teises pagal Probleminių Paskolų sutartis perduoda „Invegai“. Lėšų išsiieškojimo procesą iš Paskolos gavėjo vykdo „Invega“. Nuostatos dėl reikalavimo teisių pagal Paskolų sutartis perdavimo „Invegai“ privalo būti perkeliamos į Paskolų sutartis.  Reikalavimo teises pagal Paskolų sutartis FT įsipareigoja nemokamai perduoti „Invegai“, kartu pateikiant reikalavimo teisių perdavimui ir skolos pagal Paskolų sutartis išsiieškojimui būtinus dokumentus |
| **Viešinimas** | FT informaciją apie Priemonės sąlygas privalo paskelbti savo interneto svetainėje, o taip pat, savo iniciatyva, taikyti ir kitas Priemonės viešinimo priemones |
| **Audito reikalavimai** | FT įsipareigoja įsileisti „Invegos“, Europos Komisijos, Europos Audito Rūmų, FM, EIM, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos, Konkurencijos tarybos įgaliotus atstovus, kitus ES institucijų ir ES įstaigų bei tinkamai įgaliotų nacionalinių subjektų, turinčių teisę tikrinti, kaip panaudojamos Priemonės lėšos (toliau – audito institucijos) atstovus atlikti Priemonės auditą ir (arba) patikrinimą iki Paskolos gavėjo lygmens. FT sudaromose Paskolos sutartyse turi būti nustatyta analogiška pareiga Paskolos gavėjui.  FT dokumentus, reikalingus atlikti auditui ar patikroms, teikia neatlygintinai |
| **Kitos sąlygos** | Be kitų nuostatų, Sutartyse nustatomos kitos sąlygos: užtikrinimo priemonės, pagrindžiančių dokumentų saugojimo tvarka, sutarties šalių teisės ir pareigos, ataskaitų formos ir jų pateikimo tvarka, Sutarties sąlygų keitimo galimi atvejai ir tvarka bei kitos sąlygos.  Sutarties vykdymo laikotarpiu pasikeitus taikytiniems teisės aktams, Sutarties šalims bus taikomos aktualių ir galiojančių teisės aktų nuostatos |

1. Sąvokos šiame skyriuje suprantamos taip, kaip nurodyta žemiau pagrindinių sąvokų ir sąlygų lentelėje [↑](#footnote-ref-1)